cyanic-selkie/wikianc huggingface dataset:
Vladimir Kuzin
Kuzin palkittiin Leninin kunniamerkillä vuonna 1957. Vuonna 1970 Kuzinille myönnettiin opetuksessa ja tutkimuksessa tehdyn työn perusteella Neuvostoliiton arvostetun valmentajan kunniamerkki. Hän kuoli pitkälliseen sairauteen 77-vuotiaana.
Koulunlampi (Jyväskylä)
Koulunlampi Koulun Viemärilampi on Keski-Suomessa Jyväskylässä Saarenmaan kylän lähellä sijaitseva lampi.
Maantietoa
Lammen pinta-ala on 1,7 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 86 900 kuutiometriä. Sen keskisyvyys on 5,0 metriä ja suurin syvyys on 9,2 metriä. Sen rantaviivan pituus on 650 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) se kuuluu. Lammen vedenpinnan korkeus on 159,2 metriä mpy.
Eben Etzebeth
Eben Etzebeth (s. 29. lokakuuta 1991 Kapkaupunki) on eteläafrikkalainen rugby union -pelaaja, pelipaikaltaan lukko (lock). Hän edustaa kaudesta 2019–2020 lähtien Ranskan Top 14 -liigassa pelaavaa Toulonia.
Etzebeth debytoi Etelä-Afrikan maajoukkueessa kesäkuussa 2012. Maaliskuuhun 2019 mennessä hän on pelannut kaikkiaan 75 test-maaottelua, ja toiminut ajoittain myös maajoukkueen kapteenina.
Yksittäistasapainoperiaate
Yksittäistasapainoperiaatteen mukaan reversiibelin kompleksisen reaktion, joka sisältää useita välivaiheita, ollessa tasapainossa, on sen jokaisen välivaiheen oltava myös tasapainossa. Tällöin jokaisen välivaiheen etenevän reaktion nopeus on yhtä suuri kuin palautuvan reaktion nopeus. Jokainen välivaihe tasapainottaa itsensä. Yksittäistasapainoperiaatteen totesi ensimmäisena James Clerk Maxwell vuonna 1867. Yksittäistasapainoperiaate on seuraus Mikroskooppisen käänteisyyden periaatteesta, jolla on ilmaistu alunperin hiukkasten törmäysten ja niiden vastakkaisten törmäysten riippumattomuutta ajankulun suunnasta. Mikroskooppisen käänteisyyden periaate sisältää törmäysten yksittäistasapainoperiaatteen. Sitä voi soveltaa myös fotonin absorptioon ja emissioon, ja kuljetusilmiöihin.
Yksittäistasapainoperiaate kinetiikassa
Yksittäistasapainoperiaatteen mukaan tasapainossa. Yksittäistasapainoperiaate pätee jokaiselle alkeisreaktiolle.
Kompleksinen reaktio
Kun järjestelmä, kuten kemiallinen reaktio, on tasapainossa etenevän reaktion ja palautuvan reaktion nopeus ovat yhtä suuret. Makroskooppisella tasolla kompleksisessa kemiallisessa reaktiossa, joka koostuu useista välivaiheina olevista alkeisreaktioista, tasapainotilassa jokaisen välivaiheen etenevän reaktion nopeus vastaa sen välivaiheen palautuvan reaktion nopeutta.
Yksittäistasapainoperiaate toteutuu myös kompleksiseen reaktioon. Olkoon kompleksisen reaktion alkeisreaktiot seuraavat:
Tasapainotilassa, \text{tp}, näitä alkeisreaktioiden kinetiikkaa voidaan ilmaista seuraavalla yhtälöryhmällä:
Uudelleenjärjestelemällä yhtälöt ja merkitsemällä alkeisreaktion muuttujien osamäärä tasapainovakioksi, saadaan
Jos bruttoreaktio, jonka alkeisreaktiot ovat yhtälöt (2a - 2c), on, on bruttoreaktion kokonaistasapainovakio:
Yksittäistasapainoperiaatteen takia kokonaistasapainovakio on ilmaistavissa bruttoreaktion alkeisreaktioiden reaktiosuuntien nopeusvakioilla. Huolimatta reaktion kompleksisuudesta, tämä pätee aina.
Reaktion siirtymätila
Siirtymätilateoria edellyttää yksittäistasapainoperiaatetta. Sen mukaan reaktion ollessa tasapainossa, on lähtöainemolekyylien kulkeutuminen potentiaalienergiapinnalla tarkalleen tasapainossa reaktion tuotteista tapahtuvan kulkeutumisen kanssa. Tästä seuraa, että tödennäköisin reaktiopolku on oltava sama molemmille reaktiosuunnille, joten myös reaktion aktivoitu kompleksi ja reaktion siirtymätila on oltava samat molemmille reaktiosuunnille.
Mikroskooppisen käänteisyyden periaate
Kemiallisen reaktion tapahtumisen kannalta oleellista on molekyylien välinen törmäys. Molekyylit ovat reaktion alussa omalla energiatilallaan ja reaktion seurauksena riippuen reaktion ekso- tai endotermisyydestä tuotteet voivat virittyneitä, jolloin niiden ylemmät energiatilat ovat miehitettyjä. Reaktiodynamiikan kannalta oleellisimmat energiatilat ovat molekyylien vibraatio- ja rotaatiotilat, mutta joskus hyvin eksotermisissä reaktioissa tuotteet voivat olla myös elektronisesti virittyneitä. Sitävastoin ydinspinnit ja elektronispinnien energiat ovat pieniä ja spinnitilat säilyvät usein muuttumattomina kemiallisessa reaktiossa. Nämä eri energiatilat ovat molekyylin sisäisiä ja niitä merkitään seuraavassa \Gamma:lla. Törmaysreaktiota voidaan kuvata seuraavalla kaaviolla:
Tässä \bigcirc kuvaa reaktion törmäystapahtumaa. Lähtöainemolekyyleinä ovat \text{A} ja \text{B}. Näille \Gamma, \mu, \upsilon ovat lähtöainemolekyylien energiatilat, redusoitu massa ja suhteellinen nopeus. Vastaavasti tuotemolekyylejä ovat \text{C} ja \text{D} ja niiden energiatilat, redusoitu massa ja suhteellinen nopeus on merkitty ':llä. Mikroskooppisen käänteisyyden periaateen mukaan molekyylien törmäysreaktiolle voidaan kirjoittaa:
Tässä on molekyylin sisäisten energiatilojen tilastollinen paino, I_r on differentiaalinen poikkipinta-ala, joka riippuu sirontakulmista \theta ja \phi. Lähtöaineiden ja tuotteiden translaatiotilojen suhde on. Energian häviämättömyydestä seuraa, että
Tässä \Delta H on reaktion entalpia yksikössä J K-1. Eksotermisellä reaktiolla se voi jakautua tuotteiden eri energiatiloille, ja endotermisellä reaktiolla järjestelmään on tuotava kineettistä energiaa tai lisättävä lähtöaineiden sisäenergiaa.
Boltzmannin jakauman mukaan, joten yhtälön (6) oikea puoli sisältää Gibbsin vapaaenergian muutoksen, joten koko oikea puoli on reaktion tasapainovakio. Se on reaktion nopeusvakioiden suhde.
Antti Jouppila
Antti Jaakko Jouppila (s. 16. heinäkuuta 1949 Seinäjoki) on suomalainen kiekonheittäjä, joka kuului lajissaan kansalliseen parhaimmistoon 1960- ja 1970-lukujen vaihteessa. Hän edusti Seinäjoen Urheilijoita.
Jouppila paransi kiekonheiton nuorten Suomen ennätystä neljä kertaa ja saavutti nuorten Pohjoismaiden ennätyksen Kalevan kisoissa vuonna 1969 tuloksella 56,88 sijoittuen kolmanneksi. Hän voitti useita poikien ja nuorten Suomen mestaruuksia kiekossa ja sivulajissa kuulassa. Jouppila edusti Suomea poikien ja nuorten maaotteluissa. Hänet valittiin myös nuorten epävirallisiin EM-kilpailuihin Leipzigiin 1968, mutta Suomen joukkue kutsuttiin takaisin hieman ennen kisojen alkua Prahan kevään takia. Jouppila kilpaili aikuisten maaotteluissa ainoan kerran elokuussa 1969 Norjaa vastaan ja sijoittui toiseksi Pentti Kahman jälkeen tuoksella 56,26.
Jouppila heitti kiekonheitossa uransa parhaan tuloksen 60,52 elokuussa 1973 Alavudella. Ura kiekonheittäjänä päättyi ranteen jänteiden revähtämiseen kevättalvella 1974.
Jouppilan isä Kauko Jouppila oli myös kiekonheittäjä ja veli Jussi Jouppila kuulantyöntäjä.
Rytikerttunen
Rytikerttunen (Acrocephalus scirpaceus) on vähän rastasta pienempi ruovikoissa viihtyvä varpuslintu.
Koko ja ulkonäkö
Rytikerttunen on päältä ruskea, alta vaalea lintu, jonka erottaa rastaskerttusesta pienemmän koon, solakamman ulkomuotonsa ja melodisemman laulunsa avulla. Hyvin samannäköisistä luhta- ja viitakerttusesta sen erottaminen maastossa on vaikeaa, jopa mahdotonta. Luhtakerttusesta rytikerttunen eroaa laulun ja punaruskean selkäpuolen avulla, mutta tarkempi määrittäminen vaatii siiven yksityiskohtien tarkastelua. Viitakerttusesta se eroaa pidemmän käsisiiven ulottuman, laulun ja selän värin avulla. Nuoret linnut ovat hyvin samannäköisiä. Ryti- ja luhtakerttunen voivat risteytyä keskenään ja risteymien määrittäminen on äärimmäisen vaikeaa jopa kädessä.
Kaikki rytikerttuset käyvät läpi täydellisen sulkasadon talvehtimisalueellaan.
Pituus 12–14 cm, paino 10–12 g.
Ääni on lyhyt ”tret”, joka erottaa sen muista kerttusista. Laulu on jankuttavaa, yksitotista lavertelua ruovikon kätköissä. Lintu liikkuu taitavasti ruokojen varsilla kiipeillen.
Vanhin suomalainen rengastettu rytikerttunen on ollut 8 vuotta 11 kuukautta 17 päivää vanha. Euroopan vanhin on ollut vähintään 12 vuoden 11 kuukauden ikäinen brittiläinen lintu.
Levinneisyys
Rytikerttunen pesii Euroopassa, paikoin Pohjois-Afrikassa ja Aasiassa, ja talvehtii Saharan eteläpuolella Afrikassa. Rytikerttunen leviää Suomessa yhä pohjoisemmaksi ja pesii nykyisin Vaasa-Joensuu linjan eteläpuolella. Suomessa pesii noin 15 000 paria. Rytikerttuset muuttavat lounaaseen Atlantin rannikkoa seuraten talvehtimisalueilleen. Euroopan pesimäkanta on noin kolme miljoonaa paria.
Elinympäristö
Ruovikkoiset rantamaisemat ovat rytikerttusen pesimäalueita. Se viihtyy vankan ruovikon avoveden puolella, kun taas ruokokerttunen kansoittaa maan puoleista ruovikkoa. Laji on merenlahdilla yleisempi kuin järvillä.
Lisääntyminen
Rytikerttunen tekee korimaisen pesän, jonka se sitoo pystyjen ruokojen varaan riittävän korkealle vedenpinnasta, yleensä ruoikon keskelle. Muninta alkaa kesäkuussa, naaras munii 3–5, tavallisimmin 4 vaaleaa, täplikästä munaa. Haudonta kestää vajaa 2 viikkoa, ja molemmat puolisot osallistuvat siihen. Poikaset lähtevät lentokyvyttöminä pesästä alle 2-viikkoisina, ja ne kiipeilevät taitavasti ruokoja ylösalas. Useat parit munivat toisen pesyeen heinäkuussa. Uusi pesä rakennetaan uusien ruo'onkorsien varaan, kun ensimmäinen pesä rakennettiin vanhojen korsien varaan. Näiden myöhäisten pesien poikaset ovat lentokykyisiä vasta elokuun loppupuolella, joskus vasta syyskuussa. Rytikerttunen on sukukypsä 1-vuotiaana.
Ravinto
Rytikerttusen pääravintoa ovat hyönteiset ja muut selkärangattomat, mutta syksyllä se syö myös marjoja. Poikasia ruokitaan hyönteisillä ja niiden toukilla.
Indonesian tiedeakatemia
Indonesian tiedeakatemia (, lyhennys AIPI; ) on vuonna 1990 perustettu kansallinen tiedeakatemia. Sen kotipaikka on Indonesian pääkaupunki Jakarta.
Vuonna 2016 Indonesia käynnisti yhdessä kansainvälisten tukijoidensa kanssa tieteellistä tutkimustyötä rahoittavan Indonesian tiederahaston (, DIPI;, ISF). Tiederahasto toimii Indonesian tiedeakatemian yhteydessä.
Jäsenmäärältään Indonesian tiedeakatemia on suppea erityisesti maan väestöpohjaan nähden, sillä jäsenmääräksi ilmoitettiin 51, joista kolme oli kunniajäsentä. Tieteellisen osallistumisen lisäämiseksi Indonesiaan onkin vuonna 2015 perustettu erillinen Indonesian nuorten tieteentekijöiden akatemia (, ALMI), joka osaltaan toimii kyvykkäiden nuoremman sukupolven tieteilijöiden kehittymisen foorumina.
Ievasvuoren kalliomaalaus
Ievasvuoren kalliomaalaus sijaitsee Hiijärven länsirannalla Luumäellä Etelä-Karjalassa. Maalaus on ajoitettu kivikaudelle.
Kallio ja sen sijainti
Maalauskohde on Väliväylällä olevien lukuisten maalauspaikkojen läheisyydessä kohdassa, missä Tuohtiaisesta kuorutuu irti Hiijärvi ja Myllylampi. Maalauskallio sijaitsee Hiijärven länsirannalla matalan Ievasvuoren rannan puoleisella sivulla, jossa kallio muodostaa pienen niemekkeen. Kallion erottaa järvestä kapea maakannas.
Maalaus
Ievasvuoressa on todettu neljä maalauskohtaa. Maalaus on säilynyt heikosti. Kahden vaakasuuntaisen halkeaman välistä erottuu vielä punaväriä. Ulos työntyvän kalliolipan alta erottuu leveitä pystysuuntaisia läiskiä. Hahmoja ei enää tunnista, sillä väri on levinnyttä. Oikealla näkyy viisi peräkkäistä kulmaviivaa, jotka muodostavat erityisen kuvioryhmän. Tämän lähellä vasemmalla näkyy suuri punaväriläistä, josta saattaa erottua kolmiomaisia silhuetteja. Oikealle mennessä löytyy kauempana erillään vielä muutama punavärikuvio, jotka eivät yhdessä muodosta tunnistettavaa kuviota. Kauempana vasemmalla rannan puuston vieressä erottuu koukkupolvinen ihmishahmo, jonka kädet on maalattu koholleen. Jalkojen välissä on nähty pidempi vartalon jatke, mikä merkinnee ihmisen esittävän mieshahmoa.
Hehkulanka
thumb| thumb|
Hehkulanka on ohut sähköä johtavasta aineesta valmistettu lanka, joka saadaan sähkövirralla kuumentamalla säteilemään valoa tai lämpöä. Hehkulankoja käytetään hehkulampuissa ja tyhjiöputkissa. Thomas Alva Edison käytti lampuissaan itse hyväksi toteamaansa grafiittia. Myöhemmin keksittiin vielä parempi hehkulankamateriaali, volframi, joka muista metalleista poiketen on lujaa hyvin korkeissa lämpötiloissa.
Hehkulankoja käytetään tyhjiöputkissa, kuten elektroniputkissa ja katodisädeputkissa lähettämään elektroneja.
Katso myös
Incandescent light bulb フィラメント
Hwasong-15
thumb|right|250px|Pohjois-Korean Hwasong 15 liikkuvalla kuljetus-laukaisualustallaan.
Hwasong-15 (koreaksi 화성 15, suomeksi Mars-15) on Pohjois-Korean mannertenvälinen ohjus. Ohjus saattaa kantaa jopa 1000 kilogramman painoisen ydinkärjen 13000 kilometrin matkan. Hwasong 15 kykenisi siis kuljettamaan ydinkärjen kaikkialle Yhdysvaltoihin, mutta se lienee yhä epätarkka.
Koelaukaisu marraskuussa 2017
Pohjois-Korea testasi ohjusta ensi kertaa 28. marraskuuta 2017. Noin kello 2.30-3.00 laukaistu ohjus nousi silloin 4 475 km:n korkeuteen ja lensi 950 km. Ohjus lensi 53 minuutin ajan ja osui Japaninmereen. Ohjus laukaistiin ilmeisesti kokeessa kiinteältä alustalta. Ohjuksen alastulovaiheessa lienee ollut ongelmia, jotka ovat vaikuttaneet sen tarkkuuteen.
Ohjuksen ominaisuuksista
thumb|right|250px|Hwasong 15. thumb|right|250px|Hwasong 1 on pienempi, kuin mitä Yhdysvaltain varhainen Titan II-ohjus oli.
Ohjus tuo mieleen amerikkalaisen 60-luvun Titan II-ohjuksen, tai venäläisen SS-9-ohjuksen mutta on näitä pienempi. Ohjus on 2.4 metriä paksu, 22,4 metriä pitkä. Se laukaistaan liikkuvalta alustalta. Ohjuksen 1. vaiheen päämoottorien työntövoima on 788 kN (noin 80 tonnia). Päämoottorin voimaa voi säätää. 1. vaiheen paloaika on 139 s. Kaksi päämoottoria ovat tyyppiä RD-250/251 Peaktusan. Polttoaine-hapetin on nestemäistä, varastoituvaa typpitetroksidi/epäsymmetristä dimetyylihydratsiinia N204/UDMH. Ohjuksen 2. vaihjeen neljä moottoria lienevät venäläistä neuvostoaikojen R-27:n tyyppiä. Ohjus painaa noin 40-50 tonnia, josta suurin osa on polttoainetta.
Fransiina
Fransiina on naisen etunimi, joka on johdettu miehennimestä Frans. Sen rinnakkaismuotona esiintyy nimiasu Fransina.
Digi- ja väestötietoviraston mukaan Suomessa on syyskuuhun 2021 mennessä tilastoitu noin 290–300 Fransiina-nimistä ja noin 270–290 Fransina-nimistä naista.
Fransiinalla (Fransinalla) ei ole nimipäivää almanakassa.
Fatih Terim
Fatih Terim (s. 4. syyskuuta 1953) on turkkilainen jalkapallovalmentaja ja entinen puolustaja. Terim on tullut tunnetuksi aggresiivisesta valmennusfilosofiastaan, jolla hän on onnistunut motivoimaan pelaajat menestykseen. Viimeksi hän on toiminut joulukuusta 2017 tammikuuhun 2022 Galatasarayn päävalmentajana.
Ura pelaajana
Terim aloitti ammattilaisuransa vuonna 1969 Adana Demirsporin nuorisojoukkueessa. Terim pelasi Demirsporissa vuoteen 1974 saakka, kunnes siirtyi Galatasarayhyn. Terim pelasi Galatasarayssa 11 vuotta, muttei onnistunut saavuttamaan kertaakaan Turkin mestaruutta. Turkin maajoukkueessa Terim pelasi 51 A-maaottelua ja teki niissä kaksi maalia vuosina 1975–1984.
Ura valmentajana
Terim tutustui uransa loppupuolella Galatasarayta valmentaneeseen Jupp Derwalliin, joka vaikutti Terimin myöhempään uraan valmentajana. Hän aloitti uransa Ankaragücün valmentajana 1987 ja siirtyi 1989 Göztepen päävalmentajaksi. 1990 Terim nousi yllättäen Turkin maajoukkueen apuvalmentajaksi ja alle 21-vuotiaiden A-maajoukkueen päävalmentajaksi. 1993 saksalainen Sepp Piontek jätti maajoukkueen päävalmentajan tehtävät ja Terim nousi hoitamaan tehtäviä. Terim johdatti Turkin EM-kisoihin 1996 nousten valmentajana aivan uudelle tasolle. Itse turnaus meni kuitenkin penkin alle ja Turkki hävisi kaikki ottelunsa. Kisojen jälkeen Terim jätti maajoukkueen ja siirtyi Galatasarayn päävalmentajaksi.
Fiorentinassa pelit sujuivat aluksi hyvin ja Terimin johdolla firenzeläisseura eteni Italian cupin loppuotteluun. Kauden 2000–2001 puolivälissä Terimin ja seurajohdon välit tulehtuivat turkkilaisen vaadittua seurajohdolta rahaa hankintoihin. Riidat johtivat Terimin lähtöön ennen kauden loppua. Kesällä 2001 hän siirtyi AC Milanin päävalmentajaksi. Terim toi seuraan Rinus Michelsin totaalinen jalkapallo -taktiikkaa muistuttavan pelityylin. Terimin johdolla AC Milan eteni UEFA Cupissa kolmannelle kierrokselle. Kehnot tulokset kuitenkin johtivat potkuihin ennen vuoden 2001 loppua.
Aegee
AEGEE, Eurooppalainen opiskelijafoorumi on eurooppalainen poikkitieteellinen opiskelijajärjestö. Nimi viittaa Aigeianmereen, jonka ympäristö oli yksi demokratian syntysijoista.
Fatih Terim
Ura valmentajana
Terim palasi Italiasta takaisin Galatasarayhyn kesällä 2002. Taloudelliset vaikeudet eivät tehneet oikeutta Terimille, joka ei pystynyt hankkimaan seuraan pelaajia, joita olisi halunnut. Galatasaray hävisi mestaruuden Beşiktaşille kaudella 2002–2003 eikä seuraavakaan kausi sujunut hyvin. Kehnot suoritukset sekä Turkissa että eurokentillä johtivat Terimin lähtöön maaliskuussa 2004. Italialaisseurat AS Roma ja FC Internazionale Milano yrittivät houkutella turkkilaisen riveihinsä, mutta Terim kieltäytyi.
Aegee
Järjestö on perustettu vuonna 1985, ja sillä on noin 17 000 jäsentä 260 yliopistokaupungissa 42 maassa ympäri Eurooppaa.
Fatih Terim
Ura valmentajana
Maailman kahdeksan parhaimman jalkapallovalmentajan joukkoon nimetty Terim palasi takaisin valmennustehtäviin kesällä 2005, kun hän korvasi Ersun Yanalin Turkin maajoukkueen päävalmentajana. Terimin johdolla Turkki selvisi EM-kisoihin 2008 sijoituttuaan karsintalohkossaan toiseksi mestaruutta puolustavan Kreikan jälkeen.
Aegee
AEGEE ilmoittaa edistävänsä yhtenäistä Eurooppaa, rajoja ylittävää yhteistyötä, kommunikaatiota ja integraatiota akateemisessa ympäristössä. AEGEE on poliittisesti sitoutumaton, eikä sillä ole kansallisia rakenteita, vaan se toimii ainoastaan paikallisella ja Euroopan tasolla.
Utah Department of Alcoholic Beverage Services
thumb|Viraston myymälä [[Cottonwood Heightsin kaupungissa.]]
Utah Department of Alcoholic Beverage Services on Yhdysvaltojen Utahin osavaltion omistama virasto, jolla on lakisääteinen monopoli yli 5,0 tilavuusprosenttia alkoholia sisältävien juomien vähittäiskauppaan Utahin osavaltiossa.
Virastolla on yli 40 omaa myymälää. Virastolla on myös oikeus antaa lupa yli 5,0 tilavuusprosenttia alkoholia sisältävien juomien vähittäiskauppaan yksityisyrittäjälle kahdenvälisellä sopimuksella. Nämä yksityismyymälät tunnetaan nimellä "Package Agencies", ja niitä toimii yli 100. Viraston omat myymälät sijaitsevat tyypillisesti osavaltion tiheämmin asutuilla alueilla ja yksityismyymälät harvempaan asutuilla alueilla.
Fatih Terim
Ura valmentajana
EM-lopputurnauksessa Terimin luotsaama Turkki nousi kuilunpartaalta jatkopeleihin kaatamalla Tšekin alkulohkon päätösottelussa 3–2. Puolivälierissä turkkilaiset pudottivat dramaattisten vaiheiden jälkeen Kroatian jatkosta. Tie katkesi lopulta välierissä tiukan ja huikean taistelun jälkeen loukkaantumisten ja pelikieltojen heikentämällä ryhmällä Saksaa vastaan maalein 3–2. Ottelun jälkeen Terim antoi ymmärtää, ettei jatka tehtävässään. Turkin liitto kuitenkin ilmoitti muutamaa päivää myöhemmin, että värikäs turkkilaisvalmentaja jatkaa MM2010-projektin loppuun saakka.
Terimin johtama Turkki menetti mahdollisuutensa selvitä 2010 MM-kisoihin toiseksi viimeisellä karsintakierroksella hävittyään jo kisamahdollisuutensa menettäneelle Belgialle 2–0. Ottelun jälkeen Terim ilmoitti jättävänsä tehtävät viimeisen karsintaottelun jälkeen, jonka Turkki pelaa 14.10 Armeniaa vastaan.
Toukokuussa 2011 Terim ilmoitti palaavansa Galatasarayn päävalmentajaksi kaudelle 2011/12. Terimin johdolla Galatasaray palasi keväällä 2012 Turkin mestariksi neljän vuoden tauon jälkeen.
Elokuun lopulla 2013 Terim palasi kolmannen kerran Turkin maajoukkueen päävalmentajaksi. Hän teki liiton kanssa vuoden sopimuksen ja jatkaa myös Galatasarayn päävalmentajana. Syyskuun lopulla Terim kuitenkin erosi Galatasarayn päävalmentajan paikalta seuran hävittyä Real Madridille 1–6 Mestarien liigan lohkovaiheen ensimmäisessä ottelussa.
Terimin johdolla Turkki keskittyi EM2016-karsintoihin. Karsinnat alkoivat kangerrellen, kun Turkki hävisi Islannille ja Tšekille sekä jäi tasapeliin Latviaa vastaan. Kangertelevista otteistaan huolimatta Turkki onnistui raapimaan kasaan riittävästi pisteitä ja viimeisen ottelun voitto jo kisapaikkansa varmistaneesta Islannista takasi maalle parhaana lohkokolmosena paikan EM-lopputurnaukseen. MM2018-karsinnoissa Turkki pelasi Terimin johdolla samassa lohkossa Suomen kanssa. Terim jätti Turkin päävalmentajan tehtävät kesällä 2017, kun Turkki oli lohkonsa kolmantena.
Joulukuun puolivälissä 2017 Terimistä tuli neljännen kerran Galatasarayn päävalmentaja. Kokeneen Terimin johdolla Galatasaray hävisi vain kolme liigaottelua ja palasi kahden kauden tauon jälkeen Turkin mestariksi. Kaudella 2018/19 Terim luotsasi Galatasarayn tuplamestaruuteen. Liigassa mestaruus ratkesi toiseksi viimeisessä ottelussa, kun Galatasaray voitti liigaa pitkään johtaneen İstanbul Başakşehirin 2–1. Galatasaray ei hävinnyt joulukuun 2. päivän jälkeen yhtään liigaottelua ja nousi seitsemänneltä sijalta mestariksi.
Aegee
Toiminta
AEGEE järjestää useita projekteja, joista useimmat liittyvät yhteen päätoiminta-alueista: kansalaisaktiivisuus, korkeakoulutus, rauha ja tasapaino sekä kulttuurien välinen vuorovaikutus.
Kansalaisaktiivisuus
AEGEE on itsenäinen mihinkään puolueeseen sitoutumaton poliittinen organisaatio, joka työskentelee läheisesti hallitusten, instituutioiden ja muiden sitoutumattomien järjestöjen kanssa toteuttaakseen tavoitteitaan Euroopan hyväksi. AEGEE pyrkii saamaan jäsentensä ääntä kuuluville jokaisella tasolla järjestämällä konferensseja kyseisistä aiheista ja käyttämällä tuloksia vaikuttamiseen Euroopan instituutioissa.
Korkeakoulutus
Järjestö edustaa opiskelijoita, jotka välittävät eurooppalaisesta dimensiosta korkeakoulutuksessa. Opiskelijoiden liikkuvuuden edistämisen lisäksi AEGEE tukee kielten opiskelua, edistää kansainvälistä yhteistyötä akateemisessa maailmassa ja kampanjoi eurooppalaisen koulutusohjelman puolesta.
Rauha ja tasapaino
Edistämällä demokraattisia ihanteita, suvaitsevaisuutta ja keskinäistä ymmärrystä nuorten aikuisten keskuudessa konfliktialueilla AEGEE myötävaikuttaa konfliktien ratkaisemiseen Balkanilla, Kaukasuksella, Kyproksella sekä Kreikassa ja Turkissa. Lisäksi AEGEE järjestää konferensseja ja seminaareja kansainvälisistä poliittisista aiheista.
Kulttuurien välinen vuorovaikutus
Kunnioituksen ja arvostuksen lisääminen eri kulttuureista peräisin olevien ihmisten välillä on ydin kaikelle työlle AEGEEn piirissä. AEGEE kokee tämän toiminta-alueen Euroopan yhdentymisen ytimenä uskoen, että yhtenäistyminen ei voi koskaan olla ylhäältä alas tapahtuva prosessi, vaan sen täytyy perustua ystävyyteen kaikkien Euroopan kansojen välillä. AEGEE-ryhmät järjestävät vuosittain huomattavan paljon kulttuurivaihtoja.
Törö
Törö (Gobio gobio) on pienikokoinen särkikalalaji, joka on sopeutunut elämään virtavesien pohjalla.
Tuntomerkit
Pohjalla elävä törö on muodoltaan matala, vatsa on selkää leveämpi. Kala on ruskeasävyinen ja kyljillä on tummien täplien rivi. Suu on alaspäin suuntautunut, sen sivuilla viiksisäikeet. Silmät ovat lähellä päälakea. Peräevässä on yleensä 6 haarautuvaa eväruotoa, rintaevät ovat suurehkot. Kylkiviivalla 40–45 suomua. Törön pituus on 9–13 cm, paino 5–30 g.
Levinneisyys
Törön levinneisyysalue ulottuu Euroopasta yli Siperian Tyyneenmereen laskeviin vesiin saakka. Suomessa sitä esiintyy monissa Suomenlahteen sekä Saaristomereen laskevissa joissa ja ilmeisesti pohjoisimpana Kokemäenjoessa. Kalaa tavataan myös joissakin Etelä-Suomen järvissä.
Ravinto
Töröt syövät erityisesti surviaissääskien ja putkimatojen ryhmiä. Näiden lisäksi törölle kelpaavat myös pienet kotilot ja simpukat sekä vesikirput.
Lisääntyminen
Kutukypsyyden törö saavuttaa kahden tai kolmen vuoden iässä. Kutupaikka on hiekka- tai sorapohja virtapaikassa. Veden täytyy olla yli 17-asteista. Pienehköt mätimunat tarrautuvat pohjaan ja juuriin sekä muihin kasvinosiin. Törö kutee kaksi tai kolme kertaa kesän aikana.
Käyttö
Törö on tunnettu mainiona syöttikalana, siihen tarkoitukseen sitä on jopa viljelty Belgiassa.
Atari
Atari on yritys ja brändi, jonka on omistanut usea taho sitten sen perustamisen vuonna 1972. Nykyään osake-enemmistön yrityksestä omistaa Infogrames Entertainment (IESA). Atari kehittää, julkaisee ja jakelee pelejä kaikille tärkeimmille pelikonsoleille, ja on myös yksi suurimmista pelialan kolmannen osapuolen yrityksistä Yhdysvalloissa.
Alkuperäisen Atarin perustivat vuonna 1972 Nolan Bushnell ja Ted Dabney. Atari oli ensimmäisiä kolikkopeli-, pelikonsoli- ja tietokoneyrityksiä. Yrityksen tuotteet, kuten Pong ja Atari 2600 auttoivat määrittämään videopeliteollisuutta 1970-luvulta 1980-luvun puoliväliin.
Atari Games erottautui yrityksestä vuonna 1984 ja sai oikeuden käyttää brändinimeä kolikkopeleissä, kuten Klax, Gauntlet ja Roadblasters. Atari Gamesista tuli osa Midway Gamesia, joka kuitenkin vetäytyi kolikkopelimarkkinoilta eikä enää käytä Atari-nimeä. Yrityksellä ei ollut mitään yhteyttä IESA:aan.
Brändi
Atari on japania ja tarkoittaa Go-lautapelissä kohteeseen osumista. Yhtiön perustajat Bushnell ja Dabney olivat innokkaita Gon pelaajia.
Yritys joka nykyisin käyttää Atarin nimeä perustettiin vuonna 1993 nimellä GT Interactive. IESA hankki GT Interactiven vuonna 1999, ja uudeksi nimeksi tuli Infogrames, Inc.. Vuonna 2001 Infogrames hankki Atari-nimen ostettuaan Hasbro Interactiven, joka oli hankkinut sen aiemmin JT Storagelta. Alkuperäinen Atari oli fuusioitunut JTS:ään vuonna 1996. Infogrames, Inc. käytti Atari-nimeä brändinä valikoiduissa peleissä ennen kuin IESA virallisesti muutti yrityksen nimen Atari, Inc.:ksi vuonna 2003.
1962–1974: Videopelijätin synty
pienoiskuva|Atarin vanha logo. Vuonna 1962 kehitettiin tietokonepeli Spacewar, johon Nolan Bushnell tutustui opiskeluaikoinaan. Bushnell tajusi pelin kaupalliset mahdollisuudet ja alkoi haaveilla pelin kolikkopeliversiosta.
Nolan Bushnell meni 1969 töihin Ampex yhtiön Videofile –yksikköön. Hän tapasi siellä Ted Dabneyn, jolla oli samoja peliharrastuksia, kuten kiinalaisen go-pelin pelaaminen. Bushnell suostutteli Dabneyn projektiinsa, jonka tarkoituksena oli rakentaa kaupallinen versio Spacewarista. Nolan Bushnell, Ted Dabney ja Larry Bryan perustivat Syzygy -nimisen yhtiön, jonka tarkoitus oli rakentaa tuo versio. Englannin kielen syzygy on tähtitieteessä nimitys ilmiölle, jossa kolme taivaankappaletta on samassa linjassa. Nimi symboloi yhtiön kolmea perustajaa. Aiemmat tietokoneet kuten PDP-1 ja Data General Nova olivat liian kalliita tai liian hitaita tarkoitukseen. Larry Bryan, jonka tehtävänä oli ohjelmointi, jätti yrityksen.
Bushnell löysi Nutting Associates -yhtiön, joka oli halukas yhteistyöhön. Automaatti valmistui ja sai nimekseen Computer Space. Se tehtiin osaksi alihankintana ja Syzygy sai rojalteja jokaisesta Computer Space -pelistä. Bushnell ja Dabney työskentelivät Nutting Associatesissa yhtiössä palkollisina, mutta Syzygy säilytti omistusoikeuden tekniikkaan (Computer Spacen konsolissa lukee valmistajana Syzygy engineered). Computer Spacesta tuotettiin noin 1500 futuristisesti muotoiltua yksikköä, mutta pelistä ei tullut odotuksien mukaista kaupallista menestystä. Bushnell päätteli sen johtuvan vaikeista kontrolleista; menestyäkseen kolikkopelin pitäisi olla helppo pelata. Nolan Bushnell riitaantui Bill Nuttingin kanssa toukokuussa 1972. Kesäkuun 27. 1972 perustettiin uusi yhtiö, joka sai nimen Atari. Atari on go-pelin shakkia vastaava termi. Se tarkoittaa Go:ssa sitä, kun kivi tai joukko kiviä on vaarassa joutua vastustajan kiven syömäksi.
pienoiskuva|vasen|[[Pongissa oli kaksi suorakaiteen muotoista mailaa, joilla palloteltiin neliön muotoista palloa.]]
Atari perustettiin, koska selvisi, että Syzygy nimi olikin jo käytössä. Syzygy ja sen omaisuus sulautettiin Atariin sisäisessä yrityskaupassa. Atari jatkoi rinnakkaisesti Syzygy nimen käyttämistä vielä jonkin aikaa, koska se oli Ataria tunnetumpi nimi peliautomaattiteollisuudessa. Syzygy nimestä luovuttiin 1974 lopullisesti yrityskauppojen yhteydessä.
Atarin ensimmäinen teknikko oli Al Alcorn. Hän, kuten moni muukin Atarin alkuaikojen palkkaama henkilö tuli Ampex-yhtiöstä. Bushnellin ajatuksena oli kehittää ajopeli ensimmäisenä pelinä, mutta koska Alcornilla oli niin vähän kokemusta videopeleistä, hän päätyi yksinkertaiseen pöytätennispeliin.
1975–1979: Pongin kotiversiosta moduulipohjaiseen konsoliin
Pongin menestyksen seurauksena markkinoille tuli seuraavina vuosina kymmenittäin Pong-klooneja. Magnavox alkoi haastaa yrityksiä oikeuteen, sillä Magnavox oikeastaan omisti patentin ”kotivideopeleihin”; yritys oli julkaissut pelikonsolinsa Odysseyn jo vuonna 1972. Atari yritti välttää oikeusjuttuja, ja maksoikin Magnavoxille pientä lisenssimaksua. Pongin suosion saattelema Atari ryhtyi kehittämään siitä kotiversiota. Pongin kotiversio julkaistiin vuonna 1975, ja siitä tuli Searsin katalogin myydyin kohde. Atarilla ei ollut resursseja markkinoida laitetta itse, joten se joutui turvautumaan Searsiin. Kotiversion myötä markkinoille tuli lisää imitoijia.
Vuonna 1973 Atari loi salaa ”kilpailijakseen” Kee Gamesin, jota johti Bushnellin naapuri Joe Keenan. Atari teki näin kiertääkseen flipperijakelijoiden vaatimuksia yksinoikeussopimuksiin pelien jakelusta; Atari ja Kee Games voisivat markkinoida samaa peliä eri jakelijoille, ja jokainen saisi ”yksinoikeussopimuksen”. Kee Gamesin yhteys Atariin paljastui 1974. Samana vuonna yritykset ”fuusioituivat”, ja Keenanista tuli Atarin uusi toimitusjohtaja. Kee Gamesin hittipeliksi oli tullut 1973 Tank, ja Atari tuotti sille vielä kolme jatko-osaa.
200px|pienoiskuva|Atarin Video Computer System. Pongin myötä markkinoille tuli kehittyneempiä konsoleita, joista yksi oli ROM-moduuleja käyttänyt Fairchild Channel F. Sisäänrakennettuihin peleihin perustuvien konsoleiden aika oli tulossa tiensä päähän. Atari ryhtyikin vuonna 1976 työskentelemään uuden moduuleihin perustuneen pelikonsolin parissa, jonka koodinimeksi annettiin Stella. Projektin edetessä Nolan Bushnell tajusi että Atarin taloudelliset varat eivät riittäisi laitteen tuotantoon. Saadakseen pääomaa Bushnell myi Atarin Warner Communicationsille (myöhemmin Time Warner) 28 miljoonalla Yhdysvaltain dollarilla. Atari Video Computer System (myöhemmin Atari 2600) julkaistiin joulumarkkinoille yhdeksän pelimoduulin saattelemana vuonna 1977.
Atari VCS ei kuitenkaan aluksi löytänyt markkinoilta rakoa missä menestyä. Heikko myynti aiheutti erimielisyyksiä Warnerin kanssa, minkä takia Bushnell jätti Atarin 1978. Atari VCS:n alamäki kuitenkin kääntyi pikkuhiljaa, ja suosio kasvoi entisestään, kun Atari ensimmäisenä videopeliyrityksenä lisensoi kolikkopelin konsolilleen: Space Invadersin käännös oli jättimenestys, ja jotkut ostivat konsolin pelkästään sen vuoksi. Space Invadersin suosion jälkeisinä vuosina Atari johti videopelimarkkinoita, vaikka tarjolla olisi ollut kehittyneempiäkin konsoleita.
Atari ryhtyi 1970-luvun lopulla tuottamaan myös kotitietokoneita. Atarin uusi toimitusjohtaja Raymond Kassar halusi Atarin kilpailevan Applea ja sen tietokoneita vastaan, ja tätä tarkoitusta varten luotiin Atari Home Computer Division. Jaoston ensimmäiset tuotteet olivat Atarin 8-bittiset Atari 400 ja 800. Kassarin haluttomuus maksaa pelien kehittäjille johti ryhmän tärkeitä Atarin työntekijöitä eroamaan yrityksestä ja perustamaan Activisionin. Atari ei ollut tyytyväinen uuden kilpailijan tulemiseen markkinoille, sillä tähän asti Atari oli vastannut yksin pelien tuotannosta.
1980-luku: Vaikeuksia edessä
VGS hallitsi suurinta osaa markkinoista, vaikka sai 1980-luvun alussa kovia kilpailijoita, kuten Mattelin Intellivisionin ja Colecon ColecoVisionin, joissa molemmissa oli paremmat grafiikat kuin VGS:ssä. VGS:n suosio säilyi, sillä se oli jo saanut markkinat haltuunsa ja sillä oli laajin pelivalikoima. Atari ajautui kuitenkin ongelmiin 1980-luvun alussa. Sen tietokone-, videopeli- ja kolikkopelijaostot työskentelivät itsenäisesti ja tekivät harvoin yhteistyötä. Atari myös kohtasi kovaa kilpailua sekä hintasotia tietokone- ja videopelimarkkinoilla, eikä pystynyt enää toistamaan VGS:n kohtaamaa menestystä.
Atarin 8-bittisten suunnitteluun vaikuttanut Jay Miner lähti yrityksestä kehittämään uutta alustaa vuonna 1982.
Kotitietokoneiden hintasota vuonna 1983 ajoi osaltaan Atarin ja sen kilpailijan Commodoren taloudellisesti vaikeaan tilanteeseen.
Talousongelmien kasvaessa Warner Communicationsin osakekurssi laski, ja seurauksena emoyhtiö myi vuonna 1984 Atarin pelikonsoli- ja kotitietokonejaostot Jack Tramielille, joka nimensi yhtiön uudelleen ”Atari Corporation”; kolikkopelijaoston Warner Communications piti itsellään ja muutti nimeksi Atari Games. Atari Corp. selvisi kaaoksesta 16-bittisellä kotitietokonemallistollaan, mutta henkilöstöä piti vähentää 400 henkilöön ja lähes kaikki videopeliprojektit jouduttiin lakkauttamaan.
Atarin 8-bittiset tietokoneet, Atari XL ja sen myöhempi versio, Atari XE, olivat teknisesti ajanmukaisia, mutta koneet maksoivat selvästi enemmän kuin kilpaileva Commodore 64 tietokone, joten ne eivät saavuttaneet läpimurtoa markkinoilla. Seuraavaa 16-bittistä sukupolvea varten Atari pyrki tekemään koneen hyvin halvaksi. Vuonna 1985 ilmestyi Atari ST, joka saavutti etenkin Euroopassa menestystä, joskin jäi lopulta myyntiluvuissa kolmannekseen kilpailevasta Commodoren Amiga-tietokoneiden sarjasta. Atarin seuraavan sukupolven tietokone oli Atari Falcon, jota ei kuitenkaan valmistettu kovinkaan suuria määriä IBM PC -kloonien vallattua tietokonemarkkinat 1990-luvun alussa.
Vuonna 1989 Atari julkaisi Atari Lynx -käsikonsolin, jossa oli värinäyttö. Kriitikot ylistivät laitetta. Valmistusosien pulan vuoksi laitetta ei kuitenkaan voitu julkaista maanlaajuisesti vuoden 1989 joulumarkkinoille. Tämän seurauksena Lynx menetti markkinaosuuttansa Nintendon Game Boylle, jossa oli ainoastaan mustavalkoinen näyttö, mutta jonka saatavuus oli hyvä.
Kotimikroja
Muut
Ultima Thule (ruotsalainen yhtye)
Ultima Thule on ruotsalainen yhtye, joka soittaa viikinkirokkia. Yhtyeellä on pitkä historia ja levyjä on ilmestynyt yli kymmenen, muun muassa Folkets Röst ja Nu grönskar det.
Yhtye on tehnyt myös monia cover-kappaleita kuten esim. I will stay ja Frosty the Snowman
La première fois
La première fois on saksalaisartisti Lolita Jolien kappale. Sen julkaisi Planet Punk Music artistin uran toisena singlenä 27. tammikuuta 2012. Kappaleeseen liittyvä virallinen musiikkivideo julkaistiin 9. maaliskuuta 2012. Se on kaikkien aikojen ensimmäinen saksalaisen artistin musiikkivideo, mikä on kuvattu kokonaan 3D:nä. Toisin kuin artistin ensimmäinen single, "La première fois" ei onnistunut pääsemään listoille.
Kappalelista
Digitaalinen lataus
Väinö Kotilainen
Väinö Aleksanteri Kotilainen (24. helmikuuta 1887 Heinävesi – 16. maaliskuuta 1959 Helsinki ) oli suomalainen varatuomari, vuorineuvos ja ministeri.
Elämä ja ura
Sisällissodan aikana Kotilainen sai komennuksen valkoisten päämajaan. Sodan aikana Kotilainen yleni majuriksi. Hän toimi Kajaanin Puutavara Osakeyhtiön (myöh. Kajaani Oy) toimitusjohtajana vuosina 1921–1924 ja oli Enso-Gutzeit Oy:n toimitusjohtaja vuosina 1924–1944 sekä johtokunnan puheenjohtaja 1937–1944. Lisäksi hän toimi vuosina 1933–1938 Viipurin suojeluskuntapiirin piiriesikunnan jäsenenä.
Sotien aikana vuorineuvokseksi vuonna 1932 nimitetty Kotilainen toimi ministerinä. Hän toimi talvisodan aikaan kauppa- ja teollisuusministerinä Risto Rytin I hallituksessa 1. joulukuuta 1939 – 27. maaliskuuta 1940) ja välirauhan aikaan kauppa- ja teollisuusministerinä 27. maaliskuuta 1940 – 15. elokuuta 1940, kansanhuoltoministerinä Risto Rytin II hallituksessa 15. elokuuta 1940 – 4. tammikuuta 1941 sekä kansanhuoltoministerinä J. W. Rangellin hallituksessa 4. tammikuuta 1941 – 16. huhtikuuta 1941.  Kesällä 1941 käynnistyneen jatkosodan aikaan hänet nimitettiin Itä-Karjalan sotilashallinnon johtajaksi 15. heinäkuuta 1941 alkaen.
Jatkosodan aikana käydyissä vuoden 1943 presidentinvaalissa Kotilainen sai neljä ääntä Rytin tultua uudelleenvalituksi presidentiksi. Jatkosodan aikana vuonna 1942 hänet ylennettiin everstiksi. Vuodesta 1952 Kotilainen toimi Rauma-Repola Oy:n johtokunnan puheenjohtajana kuolemaansa saakka.
Syytteet sotarikoksista
Syksyllä 1944 Kotilaisen nimi oli mukana niin kutsutulla Lista 1:llä, jonka valvontakomissio toimitti silloiselle pääministerille Urho Castrénille. Listalla olleita henkilöitä syytettiin Itä-Karjalassa Suomen miehitysaikana tapahtuneista sotarikoksista ja valvontakomission puheenjohtaja Andrei Ždanov vaati näiden välitöntä pidättämistä. Kotilainen oli alkusyksyllä 1944 määrätty matkustamaan Ruotsiin järjestämään sinne evakuoidun Lapin läänin väestön avustustoimia, ja tämän tehtävän päätyttyä hän sai paikan Eds Bruk Ab:n sellutehtaan isännöitsijänä. Ždanovin listan tultua julkisuuteen Kotilainen määrättiin palaamaan Suomeen, mutta hän ei noudattanut kutsua. Marraskuussa 1944 Kotilaisesta annettiin etsintäkuulutus.
Kotilainen palasi kotimaahan vasta maaliskuussa 1949, ja hänet pidätettiin heti hänen saavuttuaan Malmin lentoasemalle. Kuulustelujen jälkeen hänet vapautettiin kuitenkin jo päivää myöhemmin. Kuulusteluissa Kotilainen kiisti koskaan kuulleensakaan rikoksista, joista hänen väitettiin Itä-Karjalan sotilashallinnon johtajana olleen vastuussa, ja vakuutti, että jos sellaisia olisi tullut hänen tietoonsa, hän olisi heti ryhtynyt toimiin niiden selvittämiseksi ja niihin syyllistyneiden saattamiseksi rangaistuksiin.
Jean-Frédéric Edelmann
Jean-Frédéric Edelmann (1749–1794) oli ranskalainen säveltäjä ja kosketinsoittaja. Hän opiskeli oikeustiedettä synnyinkaupungissaan Strasbourgissa ja asettui Pariisiin noin vuonna 1773. Hän saavutti siellä mainetta säveltäjänä, pianistina ja kosketinsoittajien opettajana. Edelmann palasi vuonna 1789 Strasbourgiin ja sai hallinnollisen työn Bas-Rhinin alueella. Hänet teloitettiin giljotiinilla poliittisten ja byrokraattisten toimiensa takia.
Edelmann sävelsi näyttämömusiikkiteokset La bergere des Alpes (1781), Ariane dans l'isle de Naxos (1782) ja Diane e l'amour (1802). Lisäksi hänen tuotantoonsa kuuluu oratorio Esther (1781), sinfonioita, kamarimusiikkia ja kosketinsoitinsävellyksiä.
Terminen elektroniemissio
Termisellä elektroniemissiolla tarkoitetaan varattujen hiukkasten virtausta metalliselta tai metallioksidiselta pinnalta lämpövärähtelyn voittaessa elektronit pinnalla pitävät sähköiset voimat. Ilmiö voimistuu huomattavasti lämpötilan noustessa, mutta on aina läsnä lämpötilan ollessa suurempi kuin absoluuttinen nollapiste. Ilmiötä tutkivaa tieteenalaa kutsutaan termioniikaksi. Termisessä ilmiössä pinnalta irronneita varattuja hiukkasia kutsutaan termioneiksi.
Historiaa
Ilmiön raportoi ensimmäisenä Frederick Guthrie Isossa Britanniassa vuonna 1873. Tehdessään töitä varattujen kappaleiden kanssa professori Guthrie huomasi, että negatiivisesti varattu kuumanpunainen rautapallo menetti varaustaan. Hän huomasi myös, että näin ei tapahtunut, jos pallo oli varautunut positiivisesti. Muita aiheeseen perehtyneitä hänen aikalaisiaan olivat Hittorf (1869–1883), Goldstein (1885) ja Elster ja Geitel (1882–1889).
Yksityiskohtia
Jokaisessa metalliatomissa on kutakin atomia kohti yksi tai kaksi sellaista elektronia, jotka ovat vapaita liikkumaan atomista toiseen. Näiden vapaiden elektronien muodostamaa elektronipuuroa kutsutaan joskus "elektronien mereksi". Elektronien nopeudet noudattavat pikemminkin tilastollista jakaumaa kuin tasaista, ja silloin tällöin elektronilla on tarpeeksi nopeutta poistuakseen metallista ilman, että se tulee imaistuksi takaisin sisään. Minimienergiaa, jonka elektroni tarvitsee irrotakseen pinnalta, kutsutaan irrotustyöksi, ja se on jokaiselle metallille omakohtainen. Tyhjiöputkien elektrodit päällystetään usein ohuella oksidipinnoitteella, sillä elektronien on helpompi irrota oksidin pinnalta.
Elektronin irrotustyö metallin pinnasta on keskeinen käsite myös tutkittaessa ns. valosähköistä ilmiötä. Albert Einstein julkaisi vuonna 1905 muiden käänteentekevien töidensä ohella ilmiötä koskevan tutkielman. Ilmiötä koskevasta työstään hän sai myöhemmin Nobelin palkinnon.
Richardsonin laki tai Richardson-Dushmann -yhtälö lausuu, että termisesti emittoitu sähkövirrantiheys J (A/m2) riippuu lämpötilasta T:
missä T on metallin lämpötila kelvineinä, W on metallin irrotustyö eli työfunktio, k on Boltzmannin vakio ja A on Richardsonin vakio. Yhtälössä esiintyvä eksponentti kertoo, että emittoitu virta lisääntyy erittäin nopeasti lämpötilan kasvaessa.
Termisen emission yhtälöt ovat tärkeitä puolijohteiden suunnittelussa.
Edisonin ilmiö
Ilmiön huomasi vahingossa Thomas Edison 13.2.1880, kun hän yritti löytää syytä lamppujen hehkulankojen rikkoutumiselle ja lamppujen epäsäännölliselle tummenemiselle. Edison rakensi lampun, jonka sisäpintaa peitti metallifolio. Hän kytki folion galvanometrin kautta lampun hehkulankaan. Kun foliolle annettiin negatiivisempi varaus kuin hehkulangalle, virta ei kulkenut folion ja hehkulangan välillä, koska folio emittoi vain vähän elektroneja. Kun foliolle annettiin positiivisempi varaus kuin hehkulangalle, folio alkoi vastaanottaa kuuman hehkulangan emittoimia elektroneja, aiheuttaen sähkövirran kulkemisen folion ja hehkulangan välillä. Yksisuuntaista virran kulkemista alettiin kutsua Edisonin ilmiöksi.
Edison ei löytänyt ilmiölle käytännön sovellutuksia. Vaikka hän patentoi sen vuonna 1883, hän ei tutkinut sitä sen enempää.
Tyhjiödiodiputki
Brittiläinen fyysikko John Ambrose Fleming huomasi brittiläiselle "langaton lennätin" -yritykselle työskennellessään, että Edisonin ilmiötä voitaisiin käyttää radioaaltojen tunnistamiseen. Fleming kehitteli kaksiosaisen tyhjiöputken, diodin, jonka hän patentoi 16.11.1904.
Termistä diodia voidaan käyttää myös laitteena, joka muuntaa lämpötilaeron sähkövoimaksi suoraan ilman liikkuvia osia.
Kun diodin elektrodien välille sijoitetaan niin sanottu hila, saadaan aikaan triodi. Hilan ohjausjännitettä säätämällä voidaan merkittävästi vaikuttaa elektrodien välisen virran voimakkuuteen. Ennen transistorien kehittämistä tämäntyyppiset elektroniputket muodostivat elektroniikan keskeisen perustan.
Lehmilampi (Jyväskylä)
Maantietoa
Lammen pinta-ala on 2,2 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 77 900 kuutiometriä. Sen keskisyvyys on 3,5 metriä ja suurin syvyys on 6,0 metriä. Sen rantaviivan pituus on 600 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) se kuuluu. Lammen vedenpinnan korkeus on 180 metriä mpy.
Detlev-Rohwedder-Haus
thumb|300px|Detlev-Rohwedder-Haus Berliinissä. Detlev-Rohwedder-Haus on monumentaalinen virastorakennus Berliinin keskustassa, Wilhelmstrassen ja Leipziger Strassen varrella.
Talo rakennettiin alun perin 1935–1936 kansallissosialistisen Saksan ilmailuministeriölle. Sen suunnitteli arkkitehti Ernst Sagebiel. Valmistuessaan rakennuksessa oli 2 000 virastohuonetta ja se oli tuolloin 56 000 neliömetrin pinta-alallaan Berliinin suurin virastorakennus. Saksan demokraattisen tasavallan (DDR) aikana se kantoi nimeä Haus der Ministerien (”ministeriöiden talo”). 1990-luvulla rakennus oli Treuhandanstaltin eli DDR:n valtiollisen omaisuuden yksityistämisestä vastanneen viraston keskuspaikka. Nykyisin se on Saksan valtiovarainministeriön käytössä.
Rakennus nimettiin vuonna 1992 Treuhandanstaltin johtajan Detlev Karsten Rohwedderin mukaan, joka oli edeltävänä vuonna kuollut salamurhan uhrina, mahdollisesti terroristiryhmä Punaisen armeijakunnan (RAF) surmaamana.
Ed Harris
Edward Allen ”Ed” Harris (s. 28. marraskuuta 1950 Englewood, New Jersey, Yhdysvallat) on neljä kertaa Oscar-ehdokkaana ollut yhdysvaltalainen elokuvanäyttelijä, -ohjaaja ja -käsikirjoittaja.
Varhainen elämä
Ed Harris varttui Robert L. ja Margaret Harrisin toisena lapsena Tenaflyssä New Jerseyn osavaltiossa Yhdysvalloissa. Harrisilla oli myös kaksi sisarusta: isoveli Robert ja pikkuveli Spencer. Hän oli lapsuudessaan hyvin urheilullinen ja harrasti amerikkalaista jalkapalloa.
High schoolista valmistumisen jälkeen Harris jatkoi opintojaan Columbian yliopistossa New Yorkissa, missä hän liittyi yliopiston jalkapallojoukkueeseen. Hän kuitenkin kiinnostui näyttelemisestä ja yliopiston jälkeen hän muutti vuonna 1971 vanhempiensa luokse Oklahomaan, missä hän opiskeli näyttelijäksi Oklahoman yliopistossa. Hän aloitti näyttelijäuransa esiintymällä paikallisessa teatterissa, ja lopulta hän muutti asumaan Los Angelesiin Kaliforniaan.
Ura
Yksi Harrisin merkittävämmistä rooleista oli Nasan johtajan Eugene Kranzin rooli vuoden 1995 elokuvassa Apollo 13, minkä ansiosta hän oli ehdokkaana parhaan miessivuosan Oscar-palkinnosta, tosin hän hävisi palkinnon Kevin Spaceylle. Hän ollut myöhemminkin Oscar-ehdokkaana esiinnyttyään elokuvissa Truman Show, Pollock ja Tunnit. Harris on kuitenkin saanut Screen Actors Guild -palkinnon elokuvasta Apollo 13 ja Golden Globen elokuvista Truman Show ja Pelin henki.
Vaikka Harris tunnetaankin ennen kaikkea elokuvanäyttelijänä, on hän esiintynyt myös televisiossa. Televisiorooleistaan merkittävimmän hän tehnee varttuneessa iässä HBO:n tieteissarjassa Westworld, jossa hän näytteli vuosina 2016–2020.
Näyttelemisen ohella Harris on myös toiminut elokuvaohjaajana- ja käsikirjoittajana. Hänen merkittävin ohjauksensa oli taiteilija Jackson Pollockin elämästä kertova draamaelokuva Pollock, jossa hän myös esiintyi Jacksonin Pollockin pääosaroolissa. Harris on ohjannut myös vuoden 2008 Appaloosa-westernin.
Yksityiselämä
Ed Harris on ollut 21. marraskuuta 1983 lähtien naimisissa näyttelijä Amy Madiganin kanssa. Heillä on yksi vuonna 1993 syntynyt tytär.
Valuuttaindeksi
Valuuttaindeksi on mittaamisjärjestelmä, jolla mitataan jonkin maan rahan ulkoista arvoa.